gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6460, del 15-02-2011 (2011/1628)

RESOLUCIÓ de 8 de febrer de 2011, de la Direcció General de Personal de la Conselleria d'Educació, per la qual s'emplaça els interessats en el procediment administratiu de referència a comparéixer en la via jurisdiccional.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6460

Data del DOGV
:   15-02-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/1628


Data del document
:   08-02-2011

Organisme emissor
:   Conselleria d'Educació

Tipus de document
:   Resolució

RESOLUCIÓ de 8 de febrer de 2011, de la Direcció General de Personal de la Conselleria d'Educació, per la qual s'emplaça els interessats en el procediment administratiu de referència a comparéixer en la via jurisdiccional. [2011/1628]  
El Tribunal Superior de Justícia de la Comunitat Valenciana, Sala Contenciosa Administrativa, secció segona, ha reclamat d'esta unitat administrativa l'expedient referit al procediment que es descriu:  
Recurrents: Vicente Perelló Doménech, en nom de l'Associació de Catedràtics de Música i Arts Escèniques de la Comunitat Valenciana.  
Interessats:  
Els funcionaris docents dels cossos de professors de Música i Arts Escèniques i de catedràtics de Música i Arts Escèniques de la Comunitat Valenciana que han participat en la convocatòria de comissions de servici durant els cursos 2009/2010 i 2010/2011.  
Descripció:  
Recurs contenciós administratiu interposat en matèria de provisió de llocs de treball en els conservatoris superiors de Música de la Comunitat Valenciana.  
Referència del Tribunal:  
Procediment ordinari núm. 2/000051/8844-TN  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre al tribunal l'expedient de referència i emplaçar els interessats en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la manera que calga, dirigit al Tribunal Superior de Justícia de la Comunitat Valenciana, Sala Contenciosa Administrativa, secció segona. Es fa constar, no obstant això, que la Generalitat, representada pels advocats de l'Advocacia General, compareix en estos recursos en defensa del manteniment de l'acte recorregut.  
València, 8 de febrer de 2011.- El director general de Personal: David Barelles Adsuara.
Diari Oficial de la Generalitat Valenciana


Sumari del DOGV 6486, del 23-03-2011 (2011/3132)

Licitació número 33/08/2011. Serveis d'assistència tècnica en projectes socioculturals i assistencials.
-------------------------------------------------------------------------------------------------------

### Dades del document

Número de DOGV
:   6486

Data del DOGV
:   23-03-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/3132


Data del document
:   15-03-2011

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * Alaquàs
    * contracte de serveis

Licitació número 33/08/2011. Serveis d'assistència tècnica en projectes socioculturals i assistencials. [2011/3132]  
1. Entitat adjudicadora   
a) Organisme: Ajuntament d'Alaquàs.   
b) Dependència que tramita l'expedient: Negociat de Contractació.  
  
c) Número d'expedient: 33/08/2011.  
2. Objecte del contracte  
a) Descripció de l'objecte: contractació dels serveis d'assistència tècnica en projectes socioculturals i assistencials.   
b) Lloc d'execució: municipi d'Alaquàs.   
c) Termini d'execució: 12 mesos.  
3. Tramitació, procediment i adjudicació  
a) Tramitació: ordinària.  
b) Procediment: obert.  
c) Adjudicació: diversos criteris (clàusula 10ª del plec de clàusules administratives particulars i de prescripcions tècniques).   
4. Pressupost base de licitació: 873.521,89 €/any (IVA exclòs). 927.053,64 €/any (IVA inclòs).  
5. Garantia  
a) Provisional: no procedeix.  
b) Definitiva: 5% de l'import d'adjudicació exclòs l'IVA.  
6. Obtenció de documentació i informació  
a) Entitat: Ajuntament d'Alaquàs - Negociat de Contractació.  
  
b) Domicili: c/ Major, 88.  
c) Localitat i codi postal: Alaquàs 46378.  
d) Pàgina web: , a través del cercador «perfil del contractant».  
e) Informació: i . En horari de 09.00 hores a 14.00 hores de dilluns a divendres.  
7. Requisits específics del contractista: es detallen en les clàusules 11ª i 12ª del plec de clàusules administratives particulars i de prescripcions tècniques.  
8. Data d'enviament de l'anunci al Diari Oficial de la Comunitat Europa: 14.03.2011.  
9. Presentació de les ofertes o de les sol·licituds de participació en el Negociat de Contractació:   
a) Data límit de presentació: 29.04.2011.  
b) Documentació a presentar: conforme detalla la clàusula 12a del plec de clàusules administratives particulars i de prescripcions tècniques.  
c) Lloc de presentació: Ajuntament d'Alaquàs - Negociat de Contractació Pública.  
d) Termini durant el qual el licitador estarà obligat a mantenir la seua oferta: durant un termini màxim de dos mesos des de l'endemà de l'obertura de les proposicions.  
10. Obertura de les ofertes: a les 12.00 h del dia 12 de maig de 2011.  
11. Despeses de licitació: l'adjudicatari abonarà les despeses derivades dels anuncis de licitació que es publiquen en els butlletins i diaris oficials.  
  
Alaquàs, 15 de març de 2011. L'alcaldessa: Elvira García Campos.
Diari Oficial de la Generalitat Valenciana


Sumari del DOGV 6488, del 25-03-2011 (2011/3314)

Convocatòria de les proves selectives per a la provisió de diversos llocs de treball.
-------------------------------------------------------------------------------------

### Dades del document

Número de DOGV
:   6488

Data del DOGV
:   25-03-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/3314


Data del document
:   14-03-2011

Organisme emissor
:   Ajuntament de Benicàssim

Tipus de document
:   Anunci

Anàlisi jurídica

 Descriptors 

:   * Benicàssim
    * concurs administratiu

Convocatòria de les proves selectives per a la provisió de diversos llocs de treball.  
 [2011/3314]  
En el Butlletí Oficial de la Província de Castelló número 31, de data 12 de març de 2011, apareixen publicades les convocatòries i les bases específiques per a proveir els llocs següents:  
- Una plaça d'arxiver/a bibliotecari/ària corresponent al grup A, subgrup A1, escala d'administració especial, subescala de serveis especials, classe de comeses especials, funcionari/ària de carrera de l'Ajuntament de Benicàssim, pel sistema d'oposició, per promoció interna.  
  
- Una plaça de tècnic/a de joventut corresponent al grup A, subgrup A2, escala d'administració especial, subescala de serveis especials, classe de comeses especials, funcionari/ària de carrera de l'Ajuntament de Benicàssim, pel sistema d'oposició, per promoció interna.  
  
- Una plaça d'informàtic/a corresponent al grup A, subgrup A1, escala d'administració especial, subescala tècnica, classe superior, funcionari/ària de carrera de l'Ajuntament de Benicàssim, pel sistema d'oposició, per promoció interna.  
- Quatre places d'operari/ària del poliesportiu i instal·lacions esportives, corresponents al grup C, subgrup C2, escala d'administració especial, subescala de serveis especials, classe de personal d'oficis, funcionaris/àries de carrera de l'Ajuntament de Benicàssim, pel sistema d'oposició, per promoció interna.  
El termini de presentació de les sol·licituds és de 20 dies naturals comptadors a partir de l'endemà de la publicació de l'extracte de la convocatòria en el Butlletí Oficial de l'Estat.  
Cosa que es fa pública en el Diari Oficial de la Comunitat Valenciana, per al coneixement general i de les persones interessades.  
  
Benicàssim, 14 de març de 2011.- L'alcalde president: Francesc Colomer i Sánchez.
Diari Oficial de la Generalitat Valenciana


Sumari del DOGV 6497, del 07-04-2011 (2011/3770)

Convocatòria per a proveir diverses places mitjançant promoció interna.
-----------------------------------------------------------------------

### Dades del document

Número de DOGV
:   6497

Data del DOGV
:   07-04-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/3770


Data del document
:   29-03-2011

Organisme emissor
:   Ajuntament de Callosa d’en Sarrià

Tipus de document
:   Anunci

Anàlisi jurídica

 Descriptors 

:   * Callosa d'en Sarrià
    * concurs administratiu

Convocatòria per a proveir diverses places mitjançant promoció interna. [2011/3770]  
En el Butlletí Oficial de la Província d'Alacant número 60, de 28 de març de 2011, s'han publicat íntegrament las bases que han de regir la convocatòria per a proveir per promoció interna les següents places:  
  
1 plaça d'oficial administratiu.  
1 plaça de tècnic especialista en jardí d'infància.  
1 plaça de tècnic mitjà de biblioteca i arxiu.  
  
El termini de presentació de sol·licituds serà de 20 dies naturals comptadors des de l'endemà de la publicació d'aquest anunci en el Butlletí Oficial de l'Estat.  
Els successius anuncis relatius a aquesta convocatòria es publicaran únicament, quan pertoque segons les bases, en el Butlletí Oficial de la Província d'Alacant i al tauler d'anuncis de l'Ajuntament.  
  
Callosa d'En Sarrià, 29 de març de 2011.- L'alcalde: Juan Bta. Saval Ferrando.
Diari Oficial de la Generalitat Valenciana


Sumari del DOGV 6468, del 25-02-2011 (2011/2209)

Convocatòria de dues places d'auxiliar administratiu d'administració general.
-----------------------------------------------------------------------------

### Dades del document

Número de DOGV
:   6468

Data del DOGV
:   25-02-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/2209


Data del document
:   22-02-2011

Organisme emissor
:   Ajuntament d'Orpesa

Tipus de document
:   Anunci

Descriptors 

:   * Orpesa
    * concurs administratiu

Convocatòria de dues places d'auxiliar administratiu d'administració general. [2011/2209]  
En el Butlletí Oficial de la Província de Castelló número 22, de data 19 de febrer de 2011, s'han publicat íntegrament les bases que han de regir la convocatòria per a proveir dues places d'auxiliar administratiu, pertanyents a l'escala d'administració general, subescala auxiliar, mitjançant el sistema de concurs-oposició, en torn lliure.  
El termini de presentació de sol·licituds serà de 20 dies naturals comptador des de l'endemà de la publicació d'aquest anunci en el Boletín Oficial del Estado.  
Els successius anuncis referents a aquesta convocatòria, quan procedisquen de conformitat amb les bases, es faran públics en el Butlletí Oficial de la Província de Castelló i al tauler d'anuncis d'aquest Ajuntament.  
Orpesa, 22 de febrer de 2011.- L'alcalde president: Rafael Herminio Albert Roca.
Diari Oficial de la Generalitat Valenciana


Sumari del DOGV 6554, del 29-06-2011 (2011/6961)

Notificació de la sentència dictada en el rotlle d'apel·lació número 206/2011.
------------------------------------------------------------------------------

### Dades del document

Número de DOGV
:   6554

Data del DOGV
:   29-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6961


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 206/2011. [2011/6961]  
Recurs d'apel·lació (LECn) número 000206/8578-TIK  
Dimana del judici ordinari número 000653/2010, del Jutjat Mercantil número 2 de València.  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:  
Que en virtut del que s'ha disposat per la resolució del dia de hui, dictada en el rotlle d'apel·lació número 000206/2011, dimanant del judici ordinari 000653/2010, seguit davant del Jutjat Mercantil número 2 de València, s'ha disposat notificar a l'apel·lat que no ha comparegut en aquesta alçada, que es dirà al final, la sentència dictada en el rotlle esmentat, que té l'encapçalament i la dispositiva següents:  
«Encapçalament  
Sentència número 187/2011  
Magistrats: Gonzalo Caruana Font de Mora, María Antonia Gaitón Redondo i Purificación Martorell Zulueta.  
València, 11 de maig de 2011.  
La Secció Novena de l'Audiència Provincial de València, sent-ne ponent el magistrat Gonzalo Caruana Font de Mora, ha vist aquest rotlle d'apel·lació número 000206/2011, que prové de les actuacions de judici ordinari 000653/2010, promogudes davant el Jutjat Mercantil número 2 de València, entre les parts; d'una, com a apel·lant, Reydel, SL, representat pel procurador dels tribunals Raúl Martínez Giménez i assistit pel lletrat Juan Ignacio Vaya Gil, i, d'una altra, com a apel·lats, Julián Ortiz Martínez, en virtut del recurs d'apel·lació interposat per Reydel, SL.  
Dispositiva  
Desestimant el recurs d'apel·lació interposat contra la sentència dictada pel Jutjat Mercantil número 2 de València en el procés ordinari 653/2010, confirmem aquesta resolució, amb la imposició de les costes de l'alçada a la part apel·lant.  
S'acorda la pèrdua del dipòsit constituït per a recórrer».  
I perquè el que s'ha disposat es complisca i valga de notificació a l'apel·lat que no ha comparegut en aquesta alçada, Julián Ortiz Martínez, amb la fixació prèvia d'aquest edicte al tauler d'anuncis d'aquesta Secció Novena i perquè es publique en el Diari Oficial de la Comunitat Valenciana, expedisc aquest edicte.  
  
València, 6 de juny de 2011.- El secretari judicial: Román Rodríguez de Albaladejo.
Diari Oficial de la Generalitat Valenciana


Sumari del DOGV 6666, del 07-12-2011 (2011/12027)

Notificació de l'acord d'iniciació. Expedient sancionador número D-547/2011.
----------------------------------------------------------------------------

### Dades del document

Número de DOGV
:   6666

Data del DOGV
:   07-12-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/12981


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de l'acord d'iniciació. Expedient sancionador número D-547/2011. [2011/12232]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que a continuació s'allista, ja que s'ha intentat la notificació en l'última adreça coneguda, però aquesta no s'ha pogut practicar.  
Expedient número: D-547/2011.  
Entitat o persona interessada: Lucian Chetronie.  
Última adreça coneguda: carrer d'Antonio García Torres, número 7, 4t, porta 2, 03062, Elx, Alacant.  
Assumpte: acord d'iniciació de l'expedient sancionador dictat per la directora territorial el 19 de setembre de 2011.  
L'expedient es troba en el Negociat de Sancions i Recursos de la Conselleria d'Infraestructures, Territori i Medi Ambient, carrer de Churruca, número 29, 03387 Alacant, on heu de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
Si transcorregut aquest termini no heu comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assisteix d'aportar les al·legacions que estime convenients en la seua defensa o, si escau, a interposar un recurs; tot això dins del termini legalment establit. Transcorregut aquest sense haver fet ús d'aquest dret, es dictarà la resolució oportuna.  
  
Alacant, 18 d'octubre de 2011.- La directora territorial: Elisa Díaz González.
Diari Oficial de la Generalitat Valenciana


Sumari del DOGV 6465, del 22-02-2011 (2011/1925)

RESOLUCIÓ d'11 de febrer de 2011, del tribunal del concurs oposició per a la provisió de vacants de facultatius especialistes de departament de Medicina Preventiva i Salut Pública d'institucions sanitàries dependents de l'Agència Valenciana de Salut, per la qual fa pública la resolució definitiva del concurs oposició.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6465

Data del DOGV
:   22-02-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/1925


Data del document
:   11-02-2011

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ d'11 de febrer de 2011, del tribunal del concurs oposició per a la provisió de vacants de facultatius especialistes de departament de Medicina Preventiva i Salut Pública d'institucions sanitàries dependents de l'Agència Valenciana de Salut, per la qual fa pública la resolució definitiva del concurs oposició. [2011/1925]  
Torn lliure  
  
\* \* \* \* \*  
Turno libre  
D'acord amb la base 6.4 de la Resolució de 12 de març de 2009, del director general de Recursos Humans, per la qual convoca un concurs oposició per a la provisió de vacants de facultatius especialistes de departament de Medicina Preventiva i Salut Pública d'institucions sanitàries de l'Agència Valenciana de Salut (Diari Oficial de la Comunitat Valenciana número 6015, de 18.05.2009), es fa pública la resolució definitiva del concurs oposició, i s'especifica la puntuació total obtinguda en la fase d'oposició i en la fase de concurs.  
Contra esta resolució es pot interposar un recurs d'alçada, en el termini d'un mes (articles 107 i 114 de la Llei de Règim Jurídic de les Administracions Públiques i del Procediment Administratiu Comú).   
A més, hom pot usar qualsevol altre recurs que considere convenient per al seu dret.  
València, 11 de febrer de 2011.- El president del tribunal: Alberto José Monforte Albalat.
Diari Oficial de la Generalitat Valenciana


Sumari del DOGV 6446, del 26-01-2011 (2011/769)

Informació pública de l'estudi d'integració paisatgística i modificació de l'estudi de detall referits a la parcel·la amb referència cadastral 55503 de la urbanització Nostra Senyora de l'Assumpció (Montserrat).
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6446

Data del DOGV
:   26-01-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/769


Data del document
:   19-01-2011

Organisme emissor
:   Ajuntament de Montserrat

Tipus de document
:   Anunci

Descriptors 

:   * Montserrat
    * administració local
    * pla d'urbanisme

Informació pública de l'estudi d'integració paisatgística i modificació de l'estudi de detall referits a la parcel·la amb referència cadastral 55042 de la urbanització Nostra Senyora de l'Assumpció (Montserrat). [2011/769]  
L'Alcaldia de l'Ajuntament de Montserrat ha dictat la Resolució de l'Alcaldia número 27/11, de data 19 de gener de 2011, en virtut de la qual s'aprova inicialment l'estudi d'integració paisatgística i la modificació de l'estudi de detall, referits ambdós a la parcel·la amb referència cadastral 55267 de la urbanització Nostra Senyora de l'Assumpció; documentació promoguda per la mercantil Linde, Solares y Terrenos, SL.  
Tota la documentació així com l'expedient administratiu se sotmet a informació pública per període d'un mes, comptador des de l'endemà de la publicació del present anunci en el Diari Oficial de la Generalitat Valenciana, tal com es disposa en l'article 90.2, en relació amb l'article 83.2.a de la Llei 16/2005, de 30 de desembre, de la Generalitat, Urbanística Valenciana.   
La documentació tècnica i l'expedient administratiu es troben exposats en el departament d'Urbanisme d'aquest Ajuntament per al seu examen i consulta pels interessats. Així mateix, la documentació tècnica pot consultar-se en la web municipal , dins l'àrea d'Urbanisme.  
Montserrat, 19 de gener de 2011.- L'alcaldessa: Laura Sanjuán Campos.
Diari Oficial de la Generalitat Valenciana


Sumari del DOGV 6438, del 14-01-2011 (2010/14003)

RESOLUCIÓ de 20 de desembre de 2010, de la presidenta de la Junta Qualificadora de Coneixements de Valencià, per la qual es fan públiques les llistes de resultats provisionals de la prova de grau superior de coneixements de valencià i de capacitació tècnica: correcció de textos.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6438

Data del DOGV
:   14-01-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/14724


Data del document
:   20-12-2010

Organisme emissor
:   Conselleria d'Educació

Tipus de document
:   Resolució

RESOLUCIÓ de 20 de desembre de 2010, de la presidenta de la Junta Qualificadora de Coneixements de Valencià, per la qual es fan públiques les llistes de resultats provisionals de la prova de grau superior de coneixements de valencià i de capacitació tècnica: correcció de textos. [2010/14414]  
Per Resolució de 9 de març de 2010, de la Secretaria Autonòmica d'Educació, van ser convocades les proves per a l'obtenció de certificats administratius de coneixements de valencià (DOCV núm. 6231, de 23.03.2010). En l'apartat tretze s'indica que la presidenta de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluades les proves corresponents al certificat de grau superior de coneixements de valencià i al certificat de capacitació tècnica: correcció de textos del segon període d'exàmens, resolc:  
Primer  
Fer públiques les llistes d'aspirants, amb la qualificació provisional d'apte o de no apte, de les proves per a l'obtenció dels certificats següents:  
- Certificat de grau superior de coneixements de valencià  
- Certificat de capacitació tècnica: correcció de textos  
Les llistes es troben exposades en els taulers d'anuncis de la Conselleria d'Educació, de les direccions territorials d'Educació i es poden consultar individualment en la pàgina web de la Conselleria d'Educació .  
Segon  
Inscriure en el registre de la Junta Qualificadora de Coneixements de Valencià els certificats dels aspirants que resulten definitivament aptes en la data d'esta resolució, que serà també la d'expedició del corresponent certificat.  
Tercer  
Contra la decisió de les comissions examinadores es podrà interposar reclamació davant la presidenta de la Junta Qualificadora de Coneixements de Valencià en el termini de 15 dies hàbils, comptadors des de l'endemà de la publicació de la present resolució en el Diari Oficial de la Comunitat Valenciana.  
València, 20 de desembre de 2010.- La presidenta de la Junta Qualificadora de Coneixements de Valencià: Concepció Gómez Ocaña.